Държавен вестник, бр. 55, 2011 г., стр. 23

БРОЙ  55	
Д Ъ Р Ж А В Е Н  В Е С Т Н И К 	
СТР.  23  
услуги на дипломатическото или консулското 
представителство на Република България, не 
се допуска външният доставчик на услуги да 
предава данни по електронен път.
(3) Разглеждането на заявленията, интер­
вютата, когато се налагат такива, процесът на 
разрешаване и отпечатването и поставянето 
на визовите стикери се извършват единствено 
от дипломатическата мисия или консулската 
служба.
(4) Външните доставчици на услуги нямат 
достъп до НВИС и Визовата информационна 
система на Европейския съюз (ВИС на ЕС) 
при каквито и да е обстоятелства.
Чл. 47. (1) Дипломатическите и консулските 
представителства могат да сътрудничат с тър­
говски посредници въз основа на акредитация 
с оглед подаването на заявления с изключение 
на събиране на биометрични данни.
(2) Акредитацията се дава от съответните 
дипломатически и консулски представителства 
на Република България след съгласуване с 
дирекция „Консулски отношения“ на МВнР и 
въз основа на проверка на следните елементи:
1. текущо състояние на търговския посред­
ник: текущия лиценз, търговския регистър, 
договорите с банки;
2. съществуващи договори с търговски 
партньори, установени в Република България, 
които предлагат настаняване и други пакети 
от туристически услуги;
3. договори с транспортни дружества, кои­
то трябва да включват пътуване за отиване, 
както и гарантирано и фиксирано пътуване 
за връщане. 
(3) Акредитираните търговски посредници 
подлежат на редовно наблюдение чрез провер­
ки на място, което включва провеждането на 
лични или телефонни интервюта с кандидати 
за виза, проверки на пътуванията и настанява­
нето, проверка дали медицинската застраховка 
за пътуване в чужбина е подходяща и дали 
покрива индивидуалните пътници, и при необ­
ходимост, проверка на документите, отнасящи 
се до завръщане на група. 
(4) Дипломатическите и консулските пред­
ставителства предоставят информация на 
кандидатите за издаване на виза за списъка 
на акредитираните търговски посредници, с 
които си сътрудничат.
ЗАКЛЮЧИТЕЛНИ РАЗПОРЕДБИ
§ 1. Министърът на външните работи и 
министърът на вътрешните работи внасят 
в Министерския съвет в началото на всяка 
календарна година доклад за миграционната 
обстановка и за необходимостта от изменения 
във визовата и миграционната политика на 
Република България.
§ 2. Министърът на външните работи издава 
инструкция за работа с НВИС.
§ 3. Условията, редът и формата на съг­
ласувателната процедура, на проверките в 
автоматизираните информационни масиви за 
наложени забрани по Закона за чужденците в 
Република България, както и комуникацион­
ните средства се определят с обща инструкция 
на министъра на вътрешните работи, минис­
търа на външните работи и председателя на 
Държавна агенция „Национална сигурност“.
§ 4. Министърът на вътрешните работи 
съвместно с министъра на външните работи и 
председателя на Държавна агенция „Национална 
сигурност“ с инструкция определят условията и 
реда за съгласуване на молбите за визи.
§ 5. Министерството на вътрешните работи 
съвместно с Министерството на външните 
работи и с Министерството на транспорта, 
информационните технологии и съобщенията 
поддържа и актуализира списък на докумен­
тите за задгранично пътуване, издавани от 
държави, от международни организации и от 
други субекти на международното публично 
право, които дават право на чужденец да 
влиза на територията на Република България 
и да получи българска виза. Включването в 
този списък на документи за пътуване, изда­
вани от държави, територии и други субекти, 
които Република България не е признала, 
не означава признаване по смисъла на меж­
дународното право. Редът за признаване на 
документи за пътуване и включването им в 
списъка по предходните изречения се определя 
с инструкция на министъра на вътрешните 
работи, министъра на външните работи и 
министъра на транспорта, информационните 
технологии и съобщенията.
§ 6. Наредбата се приема на основание 
чл. 9е от Закона за чужденците в Република 
България. 
§ 7. Изпълнението на наредбата се възлага 
на министъра на външните работи и на ми­
нистъра на вътрешните работи.
Приложение № 1 
към чл. 4, ал. 1 
и чл. 6, ал. 1
СПИСЪК
на третите държави, за чиито граждани се изискват 
визи за летищен транзит от Република България
Афганистан 
Бангладеш 
Гана 
Етиопия 
Еритрея 
Ирак 
Иран 
Конго, Демократична република 
Нигерия 
Пакистан 
Сомалия 
Шри Ланка